I 1958 var Langen republikanernes kongresskandidat i det nordvestre Minnesota. Den sittende representanten Coya Knutson ble motarbeidet av sitt eget parti. Langen vant en knapp seier over Knutson, etter at Knutsons forsmådde ektemann sendte et åpent brev til avisene, ført i pennen av hennes egne partifeller, med oppfordringen «Coya, kom hjem». Den 193 cm høye Langen gikk til valg på slagordet «En stor mann for en mannlig jobb».